Document ID: /roh_data/filtered/fineweb-2-filterrobots_roh.jsonl.gz/15076

Fin ch’igl è decis definitivamain tge ch’ins vul far precis sin la part ost e vest da l’areal da staziun a San Murezzan ha la Viafier retica uss decis da duvrar quellas per in café sin dus plans cun ina terrassa e balcun.
Nova butia da Migrolino
Questa stad vegn er fabritgà enturn il spurtegl da bagaschas en localitads da vendita. Il deposit per las valischs a la staziun da San Murezzan vegn spustà en las localitads dal Kiosk respectivamain dal Express-Buffet existent.
Tenor la communicaziun da la Viafier retica cumenzan las lavurs la fin da la stad 2018. Las localitads da la nova butia duain esser prontas per Nadal. Fittadin da quella vegn ad esser la dita Migrolino, ch'è fin uss preschenta en Engiadina cun in’unica butia a Samedan.
RR novitads 17:00